ddrg/super_eurlex huggingface dataset:
*****

ΟΔΗΓΙΑ ΤΗΣ ΕΠΙΤΡΟΠΗΣ

της 15ης Δεκεμβρίου 1988

για τροποποίηση της οδηγίας 66/402/ΕΟΚ του Συμβουλίου περί εμπορίας σπόρων προς σπορά σιτηρών

(89/2/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά σιτηρών (1), όπως τροποποιήθηκε τελευταία από την οδηγία 88/506/ΕΟΚ της Επιτροπής (2), και ιδίως το άρθρο 2 παράγραφος 1 στοιχείο β),

Εκτιμώντας:

ότι η οδηγία 88/380/ΕΟΚ του Συμβουλίου (3), προβλέπει ότι πρέπει να συμπεριληφθούν στο πεδίο εφαρμογής της οδηγίας 66/402/ΕΟΚ οι υβριδικές ποικιλίες σίκαλης και εξουσιοδοτεί την Επιτροπή για την έγκριση των απαραίτητων τροποποιήσεων που πρέπει να επέλθουν στους ορισμούς που εμφαίνονται στο άρθρο 2 παράγραφος 1 της οδηγίας αυτής· ότι η οδηγία 88/380/ΕΟΚ εξουσιοδοτεί επίσης την Επιτροπή να προβεί σε τροποποίηση των παραρτημάτων της οδηγίας 66/402/ΕΟΚ για να καθορισθούν οι όροι στους οποίους πρέπει να ανταποκρίνονται οι καλλιέργειες και οι σπόροι των υβριδίων σίκαλης·

ότι λόγω της όλο και μεγαλύτερης σημασίας που αποκτούν οι υβριδικές ποικιλίες σίκαλης στην Κοινότητα, πρέπει τώρα να εγκριθούν οι τροποποιήσεις των ορισμών·

ότι οι τροποποιήσεις των παραρτημάτων εξαρτώνται από τα αποτελέσματα προσωρινού πειραματισμού που οργανώνεται σύμφωνα με το άρθρο 13 στοιχείο α) της οδηγίας 66/402/ΕΟΚ και δεν είναι δυνατή η πραγματοποίησή τους·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς σπορά γεωργικών, δενδροκομικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το άρθρο 2 παράγραφος 1 της οδηγίας 66/402/ΕΟΚ τροποποιείται ως εξής:

1. Στο γράμμα Γ στοιχείο α) στην εισαγωγική πρόταση ο όρος « σίκαλης» παρεμβάλλεται μετά τον όρο «όρυζας».

2. Στο γράμμα Ε, στην εισαγωγική πρόταση, οι όροι «κέγχρος ο μακρός, σίκαλη, εκτός από τα αντίστοιχα υβρίδια, σόργο» αντικαθίστανται από τους όρους «κέγχρος ο μακρός, εκτός από τα υβρίδια, σίκαλη σόργο».

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν με τις διατάξεις της παρούσας οδηγίας την 1η Ιουλίου 1990, το αργότερο. Πληροφορούν αμέσως σχετικά την Επιτροπή.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 15 Δεκεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 125 της 11. 7. 1966, σ. 2309/66.

(2) ΕΕ αριθ. L 274 της 6. 10. 1988, σ. 44.

(3) ΕΕ αριθ. L 187 της 16. 7. 1988, σ. 31.
ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Ιουνίου 1989 για την πέμπτη τροποποίηση της οδηγίας 74/329/ΕΟΚ περί προσεγγίσεως των νομοθεσιών των κρατών μελών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να χρησιμοποιηθούν στα τρόφιμα ( 89/393/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την πρόταση της Επιτροπής^(1 ),

Σε συνεργασία με το Ευρωπαϊκό Κοινοβούλιο^(2 ),

ιΕχοντας υπόψη την γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι στην οδηγία 74/329/ΕΟΚ^(4 ), όπως τροποποιήθηκε τελευταία από την οδηγία 86/102/ΕΟΚ^(5 ), καθορίζεται ένας κατάλογος γαλακτωματοποιητών, σταθεροποιητών, πυκνωτικών και πηκτικών μέσων, των οποίων η χρήση στα τρόφιμα μπορεί να επιτραπεί από τα κράτη μέλη

ότι το παράρτημα ΙΙ της οδηγίας 74/329/ΕΟΚ περιέχει τις ονομασίες των ουσιών των οποίων η χρήση στα τρόφιμα μπορεί να επιτραπεί προσωρινά από τα κράτη μέλη ότι η ισχύς της παρέκκλισης έληξε στις 31 Δεκεμβρίου 1988

ότι στις 21 Δεκεμβρίου 1988 το Συμβούλιο εξέδωσε την οδηγία 89/107/ΕΟΚ^(6 ) για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή

ότι δυνάμει του άρθρου 3 αυτής της οδηγίας το Συμβούλιο, σύμφωνα με τη διαδικασία που προβλέπει το άρθρο 100 Α της συνθήκης, πρέπει να εκδώσει μια οδηγία συνόλου η οποία να περιλαμβάνει εν ανάγκη τόσο τον θετικό κατάλογο των επιτρεπομένων ουσιών όσο και τους όρους χρησιμοποίησής τους

ότι, ωστόσο, δεν είναι δυνατό να θεσπιστούν ήδη από τώρα όλοι αυτοί οι κανόνες σχετικά με τις εν λόγω ουσίες ότι συνεπώς πρέπει να παραταθεί προς το παρόν η ισχύς του παραρτήματος ΙΙ της οδηγίας 74/329/ΕΟΚ .

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1 Στο άρθρο 3 παράγραφος 1 της οδηγίας 74/329/ΕΟΚ, το πρώτο εδάφιο αντικαθίσταται από το ακόλουθο κείμενο :

"1 . Κατά παρέκκλιση από το άρθρο 2 παράγραφος 1, τα κράτη μέλη μπορούν να επιτρέπουν μέχρι τις 31 Δεκεμβρίου 1991 τη χρήση στα τρόφιμα των ουσιών που απαριθμούνται στο παράρτημα ΙΙ .".

Άρθρο 2 Το άρθρο 1 παράγει αποτελέσματα από την 1η Ιανουαρίου 1989 .

Άρθρο 3 Η παρούσα οδηγία απευθύνεται στα κράτη μέλη .

Λουξεμβούργο, 14 Ιουνίου 1989 .

Για το Συμβούλιο

Ο Πρόεδρος

P . SOLBES

( 1 ) ΕΕ αριθ . C 214 της 16.^8.^1988, σ . 14 .

( 2 ) ΕΕ αριθ . C 47 της 20.^2.^1989, σ . 80 και ΕΕ αριθ . C 158 της 26.^6.^1989 .

( 3 ) ΕΕ αριθ . C 337 της 31.^12.^1988, σ . 5 .

( 4 ) ΕΕ αριθ . L 189 της 12.^7.^1974, σ . 1 .

( 5 ) ΕΕ αριθ. L 88 της 3.^4.^1986, σ . 40 .

( 6 ) ΕΕ αριθ . L 40 της 11.^2.^1989, σ . 27 .
Αριθ.L303/36 ΕπίσημηΕφημερίδατωνΕυρωπαϊκώνΚοινοτήτων 8..11.88
ΔΙΟΡΘΩΤΙΚΑ
Διορθωτικόστηνοδηγία88/436/EOKτονΣυμβουλίουτης16ηςΙουνίου1988γιατηντροποποίησητης
οδηγίας72/220/EOKκερίπροσεγγίσεωςτωννομοθεσιώντωνκρατώνμελώνοιοποίεςαφορούνσταμέτρα
πουπρέπειναληφθούνκατάτηςμολύνσεωςτοναέροςαπότααέριαπουπροέρχονταιαπόκινητήρεςμε
τουςοποίουςείναιεφοδιασμέναταοχήματαμεκινητήρα(Περιορισμόςτωνεκπομπώνρυπογόνωνσωματι­
δίωναπότουςκινητήρεςντήζελ)
(ΕπίσημηΕφημερίδατωνΕυρωπαϊκώνΚοινοτήτωναριS.L214της6ηςΑυγούστου1988)
Σελίδα3,παράρτημα :
τοσημείο1συμπληρώνεται ωςεξής:
«"...σύμφωναμετοάρθρο1,εκτόςτωνοχημάτωντηςκατηγορίαςN„γιαταοποίαηέγκρισηχορηγείται
σύμφωναμετηνοδηγία88/77/EOK(').
Ύστερααπόαίτησητουκατασκευαστή ,είναιδυνατόναεπεκταθείηέγκρισηβάσειτηςπαρούσαςοδηγίας
απόταοχήματατωνκατηγοριώνM!καιN,πουείναιεφοδιασμέναμεκινητήραανάφλεξηςδιάσυμπιέσεως
καιέχουνήδηεγκριθείσταοχήματαM2καιN2τωνοποίωνημάζααναφοράςδενυπερβαίνειτα2840kg
καιταοποίαπληρούντιςπροϋποθέσειςτουσημείου6(επέκτασητηςέγκρισης).
(')ΕΕαριθ.L36της9.2.1988,σ.33.".»
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 9ης Μαρτίου 1987

για την τροποποίηση του παραρτήματος της οδηγίας 79/117/ΕΟΚ περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες

(87/181/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 86/355/ΕΟΚ (2), και ιδίως το άρθρο 6 παράγραφος 3,

την πρόταση της Επιτροπής,

Εκτιμώντας:

ότι η οδηγία αυτή προβλέπει σχετικά με τα περιεχόμενα του παραρτήματος, ότι θα τροποποιούνται τακτικά ώστε να λαμβάνουν υπόψη τις εξελίξεις των επιστημονικών και τεχνικών γνώσεων·

ότι διαπιστώθηκε ότι η χρήση του «Nitrofen» ως προϊόντος προστασίας των φυτών, και ιδιαίτερα ως εντομοκτόνου, ενδέχεται να έχει βλαβερή επίδραση στην υγεία των ανθρώπων και των ζώων·

ότι είναι επίσης θεμελιωμένο ότι η χρήση του 1,2-βρωμιούχου αιθυλενίου και του 1,2-χλωριούχου αιθυλενίου, ως προϊόντων προστασίας των φυτών, και ιδιαίτερα για απολύμανση των φυτών και του εδάφους, είναι δυνατόν να προκαλέσει βλάβες στην υγεία των ανθρώπων και των ζώων καθώς και αδικαιολόγητη δυσμενή επίδραση στο περιβάλλον,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας 79/117/ΕΟΚ, οι λέξεις «Γ. Οξείδιο του αιθυλενίου» αντικαθίστανται από τις λέξεις:

«Γ. Λοιπές ενώσεις

1. Οξείδιο του αιθυλενίου»

και προστίθεται το κείμενο:

«2. Nitrofen

3. 1,2-βρωμιούχο αιθυλένιο

4. 1,2-χλωριούχο αιθυλένιο»

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με την παρούσα οδηγία, το αργότερο:

- την 1η Ιανουαρίου 1988, όσον αφορά το «Nitrofen» και το 1,2-βρωμιούχο αιθυλένιο, και

- την 1η Ιουνίου 1989, όσον αφορά το 1,2-χλωριούχο αιθυλένιο.

Πληροφορούν αμέσως σχετικά την Επιτροπή.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 9 Μαρτίου 1987.

Για το Συμβούλιο

Ο Πρόεδρος

M. EYSKENS

(1) ΕΕ αριθ. L 33 της 8. 2. 1979, σ. 36.

(2) ΕΕ αριθ. L 212 της 2. 8. 1986, σ. 33.
*****

ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ

της 29ης Οκτωβρίου 1986

που τροποποιεί τα παραρτήματα της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

(86/545/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 13 δεύτερο εδάφιο τρίτη και τέταρτη περίπτωση,

Εκτιμώντας:

ότι η οδηγία 77/93/ΕΟΚ προβλέπει τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα·

ότι οι εν λόγω επιβλαβείς οργανισμοί απαριθμούνται είτε στο παράρτημα Ι είτε στο παράρτημα ΙΙ της εν λόγω οδηγίας·

ότι η πρόοδος των επιστημονικών και τεχνικών γνώσεων απέδειξε ότι οι κίνδυνοι που δημιουργούνται από το Anarsia lineatella και το Laspeyresia molesta, δύο οργανισμούς που περιλαμβάνονται στα προαναφερόμενα παραρτήματα, είναι μικρότεροι απ' όσο είχε εκτιμηθεί αρχικά·

ότι, για το σκοπό αυτό, η προστασία πρέπει να περιορίζεται μόνον σε ορισμένα καρποφόρα φυτά, εκτός από τους καρπούς, και μόνο σε ορισμένα κράτη μέλη όπου πραγματοποιείται σημαντική παραγωγή φυτών που συνεπάγονται κινδύνους·

ότι τα παραρτήματα Ι και ΙΙ της οδηγίας 77/93/ΕΟΚ πρέπει, επομένως να τροποποιηθούν ανάλογα·

ότι για τις εν λόγω τροποποιήσεις έχουν συμφωνήσει τα ενδιαφερόμενα κράτη μέλη·

ότι τα μέτρα που προβλέπονται από την παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/93/ΕΟΚ τροποποιείται ως εξής:

1. Στο παράρτημα Ι στο τμήμα Α στοιχείο α), το σημείο 7 διαγράφεται.

2. Στο παράρτημα ΙΙ:

α) στο τμήμα Α στοιχείο α), το σημείο 1 διαγράφεται·

β) στο τμήμα Β στοιχείο α), παρεμβάλλεται το ακόλουθο κείμενο:

1.2.3 // // // // «01α Anarsia Lineatella Zell // Cydonia Mill., Malus Mill., Prunus L. και Pyrus L., εκτός από καρπούς ή σπόρους // Βέλγιο, Δανία, Λουξεμβούργο, Ολλανδία, Ηνωμένο Βασίλειο»· // // // // // // // «10αα Laspeyresia Molesta (Busck) // Cydonia Mill., Malus Mill., Prunus L., και Pyrus L., εκτός από καρπούς ή σπόρους // Βέλγιο, Δανία, Λουξεμβούργο, Ολλανδία, Ηνωμένο Βασίλειο». // // //

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία, το αργότερο την 1η Ιανουαρίου 1987.

Τα κράτη μέλη ενημερώνουν αμέσως την Επιτροπή σχετικά με τις νομοθετικές, κανονιστικές και διοικητικές διατάξεις που εκδίδονται κατ' εφαρμογή της παρούσας οδηγίας. Η Επιτροπή ενημερώνει σχετικά τα λοιπά κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 29 Οκτωβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 362 της 31. 12. 1985, σ. 8.
ΟΔΗΓΙΑ ΤΟΥ ΣΥΜΒΟΥΛΙΟΥ

της 18ης Δεκεμβρίου 1986

για την τέταρτη τροποποίηση της οδηγίας 76/625/ΕΟΚ περί των στατιστικών ερευνών που θα διενεργηθούν από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων

(86/652/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής^(1),

τη γνώμη του Ευρωπαϊκού Κοινοβουλίου^(2),

Εκτιμώντας ότι η Επιτροπή, προκειμένου να εκπληρώσει την αποστολή που της έχει ανατεθεί από τη συνθήκη καθώς και από τις κοινοτικές διατάξεις τις σχετικές με την κοινή οργάνωση αγοράς στον τομέα των οπωροκηπευτικών, έχει ανάγκη από στοιχεία σχετικά με το δυναμικό παραγωγής των δενδρώνων και άλλων ειδών οπωροφόρων δένδρων εκτός από εκείνα που αποτελούν ήδη αντικείμενο ερευνών στα πλαίσια της οδηγίας 76/625/ΕΟΚ^(3), όπως τροποποιήθηκε τελευταία από την οδηγία 86/84/ΕΟΚ^(4),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 76/625/ΕΟΚ τροποποιείται ως εξής:

1. Στο άρθρο 1, η παράγραφος 1 αντικαθίσταται από το ακόλουθο κείμενο:

«1. Τα κράτη μέλη διενεργούν το 1987 και εν συνεχεία κάθε πέντε χρόνια, την άνοιξη, έρευνες για τους υπάρχοντες στο έδαφός τους δενδρώνες οπωροφόρων δένδρων που προορίζονται για την παραγωγή επιτραπέζιων μήλων και αχλαδιών, με εξαίρεση τα μήλα και τα αχλάδια που προορίζονται μόνο για άλλες χρήσεις εκτός από την επιτραπέζια, ροδακίνων, βερικόκων, πορτοκαλιών, λεμονιών και μικρόκαρπων εσπεριδοειδών. Η καταγραφή των δενδρώνων με ποικιλίες μήλων και αχλαδιών προοριζόμενων μόνο για άλλες χρήσεις εκτός από την επιτραπέζια είναι προαιρετική.

Για την εφαρμογή του παρόντος άρθρου παράγραφος 2 και των άρθρων 2, 3, 5 και 6, η κατηγορία των μικρόκαρπων εσπεριδοειδών (μανταρίνια, στα οποία περιλαμβάνονται και τα tangιrines και satsumas clιmentines, wilkings και άλλα παρόμοια υβρίδια εσπεριδοειδών θεωρείται ως ένα και το αυτό είδος.»

2. Στο άρθρο 2 παράγραφος 1 υπό Α, το τελευταίο εδάφιο αντικαθίσταται από το ακόλουθο κείμενο:

«Η έρευνα η σχετική με τις ροδακινιές και τις βερικοκιές πρέπει να διενεργείται μόνο στην Ελλάδα, την Ισπανία, την Ιταλία και την Πορτογαλία. Η έρευνα η σχετική με τις πορτοκαλιές, λεμονιές και τα μικρόκαρπα εσπεριδοειδή πρέπει να διενεργείται μόνο στην Ελλάδα, την Ισπανία, τη Γαλλία, την Ιταλία και την Πορτογαλία, στο μέτρο που ένα από τα παραπάνω είδη εσπεριδοειδών καλλιεργείται σε σημαντική έκταση στο έδαφος του ενδιαφερόμενου κράτους μέλους.»

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 18 Δεκεμβρίου 1986.

Για το Συμβούλιο

Ο Πρόεδρος

M. JOPLING

(1) ΕΕ αριθ. C 265 της 21.^10.^1986, σ. 10.

(2) Γνώμη διατυπωθείσα στις 12 Δεκεμβρίου 1986 (δεν έχει ακόμη) δημοσιευθεί στην Επίσημη Εφημερίδα).

(3) ΕΕ αριθ. L 218 της 11.^8.^1976, σ. 10.

(4) ΕΕ αριθ. L 77 της 22.^3.^1986, σ. 32.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 17ης Απριλίου 1986

για την εξουσιοδότηση ορισμένων κρατών μελών που αναβάλουν περαιτέρω την εφαρμογή της οδηγίας 77/780/ΕΟΚ όσον αφορά ορισμένα πιστωτικά ιδρύματα

(86/137/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πρώτη οδηγία 77/780/ΕΟΚ του Συμβουλίου της 12ης Δεκεμβρίου 1977 περί του συντονισμού των νομοθετικών, κανονιστικών και διοικητικών διατάξεων που αφορούν την ανάληψη και την άσκηση της δραστηριότητας πιστωτικού ιδρύματος (1), και ιδίως το άρθρο 2 παράγραφος 6,

την πρόταση της Επιτροπής,

Εκτιμώντας:

ότι το άρθρο 2 παράγραφος 6 τρίτο εδάφιο της οδηγίας 77/780/ΕΟΚ προβλέπει ότι, σε προθεσμία επτά ετών από την κοινοποίηση της εν λόγω οδηγίας, η Επιτροπής υποβάλλει στο Συμβούλιο, κατόπιν διαβουλεύσεων με την τραπεζική συμβουλευτική επιτροπή, έκθεση για την κατάσταση σχετικά με την διαφοροποιημένη εφαρμογή της όσον αφορά ορισμένα ειδικευμένα πιστωτικά ιδρύματα·

ότι η Επιτροπή διαβουλεύθηκε με την τραπεζική συμβουλευτική επιτροπή στις 12 Δεκεμβρίου 1984 και υπέβαλε στο Συμβούλιο έκθεση, στις 15 Μαρτίου 1985, για να το ενημερώσει σχετικά με την κατάσταση όσον αφορά τη διαφοροποιημένη εφαρμογή·

ότι το εν λόγω άρθρο 2 παράγραφος 6 τρίτο εδάφιο προβλέπει εξάλλου ότι, ενδεχομένως, η Επιτροπή υποβάλλει στο Συμβούλιο, σε προθεσμία έξι μηνών από την υποβολή της εν λόγω έκθεσης, προτάσεις για την έγκριση αυτής της νέας παράτασης της προθεσμίας αναβολής της εφαρμογής της οδηγίας και ότι το Συμβούλιο αποφασίζει επί των προτάσεων αυτών σε προθεσμία έξι μηνών από την υποβολή τους·

ότι ορισμένα κράτη μέλη, κατόπιν προσκλήσεως της Επιτροπής, υπέβαλαν σ' αυτή πλήρως αιτιολογημένη αίτηση για την παράταση της αναβολής της εφαρμογής της οδηγίας 77/780/ΕΟΚ όσον αφορά ορισμένα πιστωτικά ιδρύματα·

ότι η Επιτροπή κρίνει σκόπιμο να προτείνει στο Συμβούλιο την αναβολή της εφαρμογής της εν λόγω οδηγίας όσον αφορά τα πιστωτικά ιδρύματα, για τρία ακόμη έτη,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Επιτρέπεται στα ακόλουθα κράτη μέλη να αναβάλλουν την εφαρμογή της οδηγίας 77/780/ΕΟΚ μέχρι τις 15 Δεκεμβρίου 1988, όσον αφορά τα κατωτέρω πιστωτικά ιδρύματα:

Δανία:

- Bankiervirksomhed, der udoeves af en fondsboersvekselerer (Τραπεζικές δραστηριότητες των χρηματομεσιτών).

Ελλάδα:

- Αγροτκή Τράπεζα Ελλάδος ΑΕ,

- Εθνική Κτηματική Τράπεζα Ελλάδος.

Ιρλανδία:

- Trustee Savings Banks (Ταμιευτήρια).

Κάτω Χώρες:

- Rijkspostspaarbank (Κρατικό Ταμιευτήριο).

Ηνωμένο Βασίλειο:

- Trustee Savings Banks (Ταμιευτήρια).

Άρθρο 2

Τα κράτη μέλη πληροφορούν αμέσως την Επιτροπή για τα μέτρα που λαμβάνουν για να συμμορφωθούν προς την παρούσα οδηγία.

Άρθρο 3

Η παρούσα οδηγία απευθύνεται στο Βασίλειο της Δανίας, στην Ελληνική Δημοκρατία, στην Ιρλανδία, στο Βασίλειο των Κάτω Χωρών και στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Λουξεμβούργο, 17 Απριλίου 1986.

Για το Συμβούλιο

Ο Πρόεδρος

E. M. SCHOO

(1) ΕΕ αριθ. L 322 της 17. 12. 1977, σ. 30.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 25ης Φεβρουαρίου 1986

για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 82/177/ΕΟΚ περί των στατιστικών ερευνών που πρέπει να διενεργούν τα κράτη μέλη επί του ζωικού κεφαλαίου των προβατοειδών και αιγοειδών

(86/82/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 396,

την πρόταση της Επιτροπής,

Εκτιμώντας:

ότι η οδηγία 82/177/ΕΟΚ (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), προβλέπει τις έρευνες που πρέπει να διενεργούν τα κράτη μέλη στον τομέα της παραγωγής προβατοειδών και αιγοειδών·

ότι πρέπει να γίνουν τεχνικές αναπροσαρμογές του κειμένου της εν λόγω οδηγίας, και ιδίως να καθορισθεί η χρηματοδοτική συνεισφορά της Κοινότητας στις δαπάνες που θα βαρύνουν τα νέα κράτη μέλη για τις έρευνες των ετών 1986, 1987 και 1988·

ότι πρέπει να προβλεφθούν, σύμφωνα με τα συμπεράσματα της συνδιάσκεψης διαπραγματεύσεων ιδιαίτερες διατάξεις για την Πορτογαλία όσον αφορά τις τεχνικές δυσκολίες που πρέπει να υπερνικήσει για τη διενέργεια των ερευνών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Από την 1η Μαρτίου 1986, η οδηγία 82/177/ΕΟΚ τροποποιείται ως εξής:

1. Στο άρθρο 1 παράγραφος 1, προστίθεται το ακόλουθο εδάφιο:

«Κατά παρέκκλιση του πρώτου εδαφίου, στην Πορτογαλία και συγκεκριμένα μόνο στη περιφέρεια της Μαδέρας, τα αποτελέσματα της έρευνας του 1986 θα προέρχονται από ανάλυση της γεωργικής απογραφής που θα διεξαχθεί κατά το ίδιο έτος σύμφωνα με τον κανονισμό (ΕΟΚ) αριθ. 1463/84 του Συμβουλίου της 24ης Μαΐου 1984, περί της οργανώσεως ερευνών για τη διάρθρωση των γεωργικών εκμεταλλεύσεων για το 1985 και το 1987 (4), όπως τροποποιήθηκε από τον κανονισμό (ΕΟΚ) αριθ. 3768/85 (5).

(4) ΕΕ αριθ. L 142 της 29. 5. 1984, σ. 3.

(5) ΕΕ αριθ. L 362 της 31. 12. 1985, σ. 8.»

2. Στο άρθρο 1 παράγραφος 3, προστίθεται το ακόλουθο εδάφιο:

«Η Πορτογαλική Δημοκρατία θα διεξάγει την πρώτη έρευνα για το ζωικό κεφάλαιο αιγοειδών στο ηπειρωτικό τμήμα του εδάφους της το Δεκέμβριο του 1987, στις αυτόνομες περιφέρειες των Αζορών και της Μαδέρας το αργότερο το Δεκέμβριο του 1990, και μετέπειτα τουλάχιστον μια φορά κάθε πέντε χρόνια.»

3. Στο άρθρο 3 παράγραφος 2, προστίθεται το ακόλουθο εδάφιο

«Η Πορτογαλική Δημοκρατία εκτιμά κάθε χρόνο το ζωικό κεφάλαιο αιγοειδών του συνόλου του εδάφους της· η πρώτη εκτίμηση θα αφορά την κατάσταση το Δεκέμβριο του 1987.»

4. Στο άρθρο 5 παράγραφος 2, συμπληρώνεται ως εξής:

«Ισπανία: Communidades autonomas

Πορτογαλία: Regioes».

5. Στο άρθρο 11, προστίθεται το ακόλουθο εδάφιο:

«Οι δαπάνες που απαιτούνται για τη διενέργεια, από το Βασίλειο της Ισπανίας και την Πορτογαλική Δημοκρατία, της έρευνας που προβλέπει η παρούσα οδηγία για τα έτη 1986, 1987 και 1988 επιβαρύνουν, με ένα κατ' αποκοπή ποσό που θα προσδιορισθεί, τον προϋπολογισμό των Ευρωπαϊκών Κοινοτήτων.»

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 25 Φεβρουαρίου 1986.

Για το Συμβούλιο

Ο Πρόεδρος

G. BRAKS

(1) ΕΕ αριθ. L 81 της 27. 3. 1982, σ. 35.

(2) ΕΕ αριθ. L 362 της 31. 12. 1985, σ. 8.
ΔΙΟΡΘΩΤΙΚΟ Α :

86/280/ΕΟΚ: Οδηγία του Συμβουλίου της 12ης Ιουνίου 1986 σχετικά με τις οριακές τιμές και τους ποιοτικούς στόχους για τις απορρίψεις ορισμένων επικίνδυνων ουσιών που υπάγονται στον κατάλογο Ι του παραρτήματος της οδηγίας 76/464/ΕΟΚ

Στη σελίδα 26, παράρτημα ΙΙ, τίτλος ΙΙ:

- στο κεφάλαιο Β, τρίτη στήλη «Μονάδα μέτρησης»:

1.2 // αντί: // «μg/l», // διάβαζε: // «ng/l»

- στο κεφάλαιο Γ, σημείο 1, τέταρτη γραμμή:

1.2 // αντί: // «. . . 4 μg/l . . .», // διάβαζε: // «. . . 4 ng/l . . .».
ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 74/562/ΕΟΚ περί προσβάσεως στο επάγγελμα του μεταφορέα επιβατών στον τομέα των εθνικών και διεθνών οδικών μεταφορών

(85/579/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 396,

την πρόταση της Επιτροπής,

Εκτιμώντας:

ότι η οδηγία 74/562/ΕΟΚ (1), όπως τροποποιήθηκε από την οδηγία 80/1179/ΕΟΚ (2), πρέπει να τροποποιηθεί, λόγω της προσχώρησης της Ισπανίας και της Πορτογαλίας

(1) ΕΕ αριθ. L 308 της 19.11.1974, σ. 23.

(2) ΕΕ αριθ. L 350 της 23.12.1980, σ. 42.

ότι, δυνάμει του άρθρου 27 της πράξης προσχώρησης, οι προσαρμογές της οδηγίας 74/562/ΕΟΚ πρέπει να γίνουν σύμφωνα με τις κατευθύνσεις που καθορίζονται στο παράρτημα ΙΙ της εν λόγω πράξης, ούτως ώστε να εξασφαλισθεί στην Ισπανία και την Πορτογαλία η τήρηση των κεκτημένων δικαιωμάτων των μεταφορέων, που ασκούν ήδη το επάγγελμα στις χώρες αυτές με όρους παρεμφερείς προς τους όρους που ίσχυσαν για τους μεταφορείς των παρόντων κρατών μελών

ότι, δυνάμει του άρθρου 2 παράγραφος 3 της συνθήκης προσχώρησης, τα θεσμικά όργανα των Κοινοτήτων μπορούν να εκδώσουν, πριν από την προσχώρηση, τα μέτρα που αναφέρει το άρθρο 396 της πράξης, τα οποία αρχίζουν να ισχύουν υπό επιφύλαξη και κατά την ημερομηνία ενάρξεως ισχύος της εν λόγω συνθήκης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ρθρο 1

Στο άρθρο 4 της οδηγίας 74/562/ΕΟΚ, προστίθεται η ακόλουθη παράγραφος:

«4- Όσον αφορά την Ισπανία και την Πορτογαλία, οι ημερομηνίες που αναφέρονται στις παραγράφους 1 και 2 αντικαθίστανται από τις ακόλουθες:

- στην παράγραφο 1, η ημερομηνία "1η Ιανουαρίου 1978" αντικαθίσταται από την ημερομηνία "1η Ιανουαρίου 1986",

- στην παράγραφο 2, οι ημερομηνίες "31 Δεκεμβρίου 1974", "1η Ιανουαρίου 1978" και "1η Ιανουαρίου 1980" αντικαθίστανται από τις ημερομηνίες "31 Δεκεμβρίου 1982", "1η Ιανουαρίου 1986" και "1η Ιανουαρίου 1988" αντίστοιχα.»

ρθρο 2

Η παρούσα οδηγία εφαρμόζεται από την 1η Ιανουαρίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.

ρθρο 3

Η παρούσα οδηγία απευθύνεται στα κράτη μέλη.

Βρυξέλλες, 20 Δεκεμβρίου 1985.

Για το Συμβούλιο

Ο Πρόεδρος

R. KRIEPS